**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՀՈՒՆՎԱՐԻ 27-Ի N 75-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՎԵՐԱԲԵՐՅԱԼ**

1. **Իրավական ակտի ընդունման անհրաժեշտությունը**

Իրավական ակտի ընդունումը պայմանավորված է ՀՀ կառավարության 2011 թվականի հունվարի 27-ի N 75-Ն որոշմամբ սահմանված ջրի որակի էկոլոգիական նորմերի վերանայման և Սևանա լճի, ինչպես նաև գործող որոշմամբ բացակայող Գավառագետի ջրի որակի էկոլոգիական նորմերի սահմանման անհրաժեշտությամբ:

Սևանա լճի ջրի որակի էկոլոգիական նորմերի սահմանումը խիստ կարևոր է նաև կեղտաջրերի մաքրման կայանների արդիականացման և նորերի կառուցման դեպքում, որպեսզի ապահովվի ազոտի, ֆոսֆորի և օրգանական աղտոտիչների բավարար կորզում և կանխարգելվի դրանց մուտքը Սևանա լիճ։ Ելնելով այս կամ այն ցուցանիշի ջրի որակի նորմի արժեքից, հնարավոր է որոշել գործող` Գավառ, Մարտունի և Վարդենիս համայնքների կեղտաջրերի մաքրման կայանների, Սևանա լճի էկոհամակարգի պահպանության առումով գործունեության արդյունավետությունը, և կառուցվելիք կեղտաջրերի մաքրման կայանի այն տեսակը, որը արդյունավետորեն և բավարար չափով կմաքրի կենցաղային կեղտաջրերը մինչ լիճ թափվելը։

**2. Ընթացիկ իրավիճակը և խնդիրները**

Կախված տեղանքի առանձնահատկություններից ըստ 14 խոշոր գետավազանների ջրի որակի նորմերը սահմանվել են դեռևս 2011թ. համաձայն ՀՀ կառավարության 2011 թվականի հունվարի 27-ի N 75-Ն որոշման:

Հաշվի առնելով տարիների ընթացքում ջրի որակի վրա մարդածին և բնածին ազդեցությունները` ջրի որակի էկոլոգիական նորմերի թարմացումն անհրաժեշտություն է:

Սևանա լիճը որպես ռազմավարական նշանակություն ունեցող քաղցրահամ ջրային էկոհամակարգ պահպանելու համար անհրաժեշտ է առանձին հավելվածով սահմանել Սևանա լճի ջրի որակի էկոլոգիական նորմերը:

**3. Կարգավորման նպատակը և բնույթը**

ՀՀ կառավարության որոշման նախագծի ընդունմամբ թարմացվում է ՀՀ կառավարության 2011 թվականի հունվարի 27-ի N 75-Ն որոշմամբ սահմանված ջրի որակի էկոլոգիական նորմերը և որոշումը լրացվում է Սևանա լճի, ինչպես նաև գործող որոշմամբ բացակայող Գավառագետի ջրի որակի էկոլոգիական նորմերը:

Ջրի որակի էկոլոգիական նորմերի թարմացմամբ կկարգավորվի ըստ 14 խոշոր գետավազանների, ինչպես նաև Սևանա լճի էկոլոգիական կարգավիճակի իրատեսական ցուցանիշների համապատասխան գնահատումը։

1. **Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է շրջակա միջավայրի նախարարության լիցենզիաների, թույլտվությունների և համաձայնեցումների վարչության ու «Հիդրոօդերևութաբանության և մոնիթորինգի կենտրոն» ՊՈԱԿ-ի կողմից:

1. **Իրավական ակտի կիրառման դեպքում ակնկալվող արդյունքը**

ՀՀ կառավարության որոշման նախագծի ընդունման արդյունքում հնարավոր կլինի իրատեսական ցուցանիշներով գնահատել ջրի որակը և պահպանել Սևանա լճի էկոհամակարգերը` բարելավելով լճի ջրի որակը:

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

«Հայաստանի Հանրապետության կառավարության 2011 թվականի հունվարի 27-ի N 75-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի ընդունման կապակցությամբլրացուցիչ ֆինանսական միջոցների անհրաժեշտություն և պետական բյուջեի եկամուտներում ու ծախսերում սպասվելիք փոփոխություններ չի նախատեսվում: